Robert Indiana
Robertas Indiana (angl. Robert Indiana, tikr. Robert Clark; 1928 m. rugsėjo 13 d. Njukasle, Indianos valstijoje) – JAV menininkas, tapytojas, skulptorius, grafikas, poparto judėjimo dalyvis. R. Indiana persikėlė į Niujorką 1954 m., kur prisijungė prie poparto menininkų. R. Indianos darbai dažniausiai pasižymi ryškiais ir paprastais vaizdiniais, ypač skaičiais ir trumpais žodžiais, pvz., „EAT“, „HUG“, „LOVE“. Jo aliuminio skulptūra, 2002 m. pastatyta Taivano Taipei 101 dangoraižio fojė, pavadinta „1-0“, joje panaudoti įvairiaspalviai skaičiai. Po Rugsėjo 11 d. atakos R. Indiana sukūrė seriją Taikos paveikslų, kurie buvo eksponuojami 2004 m. Niujorke.